โอลิมปิกฤดูร้อน 2024

กีฬาโอลิมปิกฤดูร้อน 2024  หรือชื่อที่เป็นทางการ กีฬาโอลิมปิกครั้งที่ 33  หรือเป็นที่รู้จักในชื่อ ปารีส 2024 เป็นมหกรรมกีฬานานาชาติที่สำคัญในประเพณีโอลิมปิก ควบคุมโดยคณะกรรมการโอลิมปิกสากล ซึ่งจัดในกรุงปารีส ประเทศฝรั่งเศส จัดขึ้นระหว่างวันที่ 26 กรกฎาคม ถึง 11 สิงหาคม พ.ศ. 2567 ปารีสได้รับเกียรติเป็นเจ้าภาพกีฬาโอลิมปิก เมื่อวันที่ 13 กันยายน พ.ศ. 2560 ในประชุมคณะกรรมการโอลิมปิกสากล สมัยที่ 131 ณ ลิมา ประเทศเปรู รวมถึงกรุงปารีสก็ได้รับเกียรติเป็นเจ้าภาพพาราลิมปิกฤดูร้อน 2024 สำหรับนักกีฬาคนพิการเช่นกัน
ปารีสเคยเป็นเจ้าภาพกีฬาโอลิมปิกฤดูร้อน 1900 และกีฬาโอลิมปิกฤดูร้อน 1924 ซึ่งในครั้งนี้ปารีสเป็นเมืองที่สองต่อจากลอนดอน ที่เป็นเจ้าภาพกีฬาโอลิมปิกฤดูร้อนถึง 3 ครั้ง นอกจากนี้เป็นการฉลองครบรอบ 100 ปีกีฬาโอลิมปิกฤดูร้อน 1924 ที่จัดในปารีส และกีฬาโอลิมปิกฤดูหนาว 1924 ที่จัดในเมืองชามอนี ประเทศฝรั่งเศส
การคัดเลือกเจ้าภาพ.
ปารีส, ลอสแอนเจลิส, บูดาเปสต์, โรม และ ฮัมบวร์ค เป็น 5 เมืองสุดท้ายที่ร่วมการคัดเลือกเจ้าภาพกีฬาโอลิมปิกฤดูร้อน 2024 อย่างไรก็ตามมีหลายเมืองที่ได้ถอนตัว ด้วยความไม่แน่นอนทางการเมือง และค่าใช้จ่ายที่สูงเกินกว่าที่แต่ละเมืองกำหนดไว้ ฮัมบวร์คเป็นเมืองแรกที่ได้ถอนตัว เมื่อวันที่ 29 พฤศจิกายน พ.ศ. 2558 ซึ่งเป็นผลมาจากการลงประชามติ โรมเป็นเมืองที่สองที่ได้ถอนตัว เมื่อวันที่ 21 กันยายน พ.ศ. 2559 หลังจากมีปัญหาทางด้านการเงิน บูดาเปสต์เป็นเมืองที่สามที่ได้ถอนตัว เมื่อวันที่ 22 พฤษภาคม พ.ศ. 2560 หลังจากมีการยื่นคำร้องต่อศาลเป็นจำนวนมากในการให้ยกเลิกแผนจัดกีฬาโอลิมปิก
หลังจากปัญหาเรื่องการถอนตัวของเมืองต่าง ๆ คณะกรรมการบริหารของไอโอซี ได้ประชุมร่วมกัน ณ โลซาน ประเทศสวิตเซอร์แลนด์ เพื่อหารือเกี่ยวกับการคัดเลือกเจ้าภาพในปี 2024 และ 2028 เมื่อวันที่ 9 มิถุนายน พ.ศ. 2560 คณะกรรมการโอลิมปิกสากล หรือ "ไอโอซี" ได้เสนอทางเลือกในการคัดเลือกเจ้าภาพในปี 2024 และ 2028 อย่างเป็นทางการ ในเวลาเดียวกันข้อเสนอนี้ถูกอนุมัติในการประชุมวิสามัญของไอโอซี เมื่อวันที่ 11 กรกฎาคม พ.ศ. 2560 ณ โลซาน ไอโอซีได้ตั้งกระบวนการคัดเลือกร่วมกับทางคณะกรรมการของลอสแอนเจลิส และปารีส ก่อนที่ประกาศผลอย่างเป็นทางการในการประชุมสามัญของไอโอซี สมัยที่ 131 ณ ลิมา ประเทศเปรู 
หลังจากที่ได้ตัดสินใจที่จะให้สิทธ์การจัดโอลิมปิกให้แก่ทั้งสองเมือง ขณะเดียวกันปารีสหวังที่จะจัดกีฬาโอลิมปิกในปี 2024 โดยความหวังของปารีสเป็นจริง เมื่อวันที่ 31 กรกฎาคม พ.ศ. 2560 ไอโอซีได้ประกาศว่าลอสแอนเจลิสเป็นผู้สมัครเพียงคนเดียวสำหรับในปี 2028 ทำให้ปารีสมีสิทธิ์จัดกีฬาโอลิมปิกในปี 2024 การตัดสินใจของเมืองทั้งสองจะถูกยอมรับอย่างเป็นทางการในการประชุมสามัญของไอโอซี สมัยที่ 131 ในวันที่ 13 กันยายน พ.ศ. 2560
การเตรียมความพร้อมและพัฒนาการ.
สถานที่จัดการแข่งขัน.
การแข่งขันกีฬาโอลิมปิกส่วนใหญ่จะจัดขึ้นที่เมืองในปารีสและเขตเมืองใหญ่โดยรอบ รวมถึงเมืองใกล้เคียงอย่างแซ็ง-เดอนี เลอบูร์แฌ น็องแตร์ แวร์ซาย และแวร์-ซูร์-มาร์น การแข่งขันแฮนด์บอลจะจัดขึ้นที่ลีล ซึ่งอยู่ห่างจากเมืองเจ้าภาพ 225 กม. การแข่งขันเรือใบและฟุตบอลบางรายการจะจัดขึ้นที่มาร์แซย์ ในพื้นที่ของทะเลเมดิเตอร์เรเนียน ซึ่งอยู่ห่างจากเมืองเจ้าภาพ 777 กม. ในขณะเดียวกันการแข่งขันโต้คลื่นคาดว่าจะจัดขึ้นที่หมู่บ้านเตฮูโปโอ ในดินแดนโพ้นทะเลของเฟรนช์พอลินีเชีย ซึ่งอยู่ห่างจากเมืองเจ้าภาพ 15,716 กม. ฟุตบอลจะจัดขึ้นในเมืองอื่นๆ อีก 5 เมือง ได้แก่ บอร์โด เดซีน-ชาร์ปีเยอ น็องต์ นิส และแซ็งเตเตียน ซึ่งบางแห่งเป็นที่ตั้งของสโมสรลีกเอิง
เหรียญรางวัล.
โทนี เอสแตนเก็ต ประธานคณะกรรมการจัดการแข่งขัน เปิดเผยเหรียญรางวัลโอลิมปิกและพาราลิมปิก ในเดือนกุมภาพันธ์ 2024 ซึ่งด้านหน้าเหรียญรูปทรงหกเหลี่ยมฝังด้วยเศษเหล็กที่นำมาจากการก่อสร้างหอไอเฟลดั้งเดิม โดยมีตราสัญลักษณ์การแข่งขันสลักอยู่ เหรียญรางวัลประมาณ 5,084 เหรียญจะถูกผลิตโดยโรงกษาปณ์รัฐบาลฝรั่งเศส และได้รับการออกแบบโดยโชเมต์ ซึ่งเป็นบริษัทเครื่องประดับหรูหราที่ตั้งอยู่ในปารีส
ด้านหลังของเหรียญมีภาพของเทพไนกีซึ่งเป็นเทพีแห่งชัยชนะของกรีก อยู่ภายในสนามกีฬาพานาธิเนอิกซึ่งเคยถูกใช้ในการเป็นเจ้าภาพการแข่งขันกีฬาโอลิมปิกสมัยใหม่ครั้งแรกในปี 1896 วิหารพาร์เธนอนและหอไอเฟลในพื้นหลังทั้งสองด้านของเหรียญอีกด้วย เหรียญแต่ละเหรียญมีน้ำหนัก มีเส้นผ่านศูนย์กลาง และหนา เหรียญทองทำด้วยเงินร้อยละ 98.8 และทองคำร้อยละ 1.13 ในขณะที่เหรียญทองแดงประกอบด้วยทองแดง สังกะสี และดีบุก
ความปลอดภัย.
ฝรั่งเศสบรรลุข้อตกลงกับยูโรโพลและกระทรวงมหาดไทยของสหราชอาณาจักรเพื่อช่วยสนับสนุนด้านความปลอดภัยและ "อำนวยความสะดวกในการแลกเปลี่ยนข้อมูลการปฏิบัติงาน" และ "ความร่วมมือในการบังคับใช้กฎหมายระหว่างประเทศ" ในระหว่างการแข่งขันกีฬาโอลิมปิก ภายในข้อตกลง มีการวางแผนที่จะส่งโดรนและเครื่องกีดขวางทางทะเลเพิ่มขึ้นเพื่อป้องกันไม่ให้เรือเล็กข้ามช่องแคบอังกฤษอย่างผิดกฎหมาย นอกจากนี้กองทัพบกสหราชอาณาจักรยังจะจัดวางระบบขีปนาวุธจากพื้นสู่อากาศสตาร์สตรีคเพื่อความปลอดภัยทางอากาศอีกด้วย ตำรวจในปารีสได้ดำเนินการตรวจสอบและซ้อมภายในหน่วยกำจัดระเบิดก่อนการแข่งขัน คล้ายกับการเตรียมการสำหรับการแข่งขันรักบี้ชิงแชมป์โลก 2023 ที่สนามกีฬาสตาดเดอฟร็องส์
ในฐานะส่วนหนึ่งของการเยือนฝรั่งเศสของเชคตะมีม บิน ฮะมัด บิน เคาะลีฟะฮ์ อาล ษานี เจ้าผู้ครองรัฐกาตาร์ มีการลงนามข้อตกลงหลายฉบับระหว่างสองประเทศเพื่อเพิ่มความปลอดภัยสำหรับการแข่งขันกีฬาโอลิมปิก ในการเตรียมการสำหรับข้อเรียกร้องด้านความปลอดภัยที่สำคัญและมาตรการต่อต้านการก่อการร้าย ประเทศโปแลนด์ได้ให้คำมั่นที่จะสนับสนุนกองกำลังรักษาความปลอดภัย รวมถึงผู้ดูแลสุนัขดมกลิ่น เพื่อสนับสนุนความพยายามระหว่างประเทศที่มุ่งเป้าไปที่การรับรองความปลอดภัยของการแข่งขัน รัฐมนตรีว่าการกระทรวงมหาดไทยของกาตาร์และผู้บัญชาการเลควิยา ได้จัดการประชุมในวันที่ 3 เมษายน 2024 ก่อนการแข่งขันกีฬาโอลิมปิก โดยมีเจ้าหน้าที่และผู้นำด้านความปลอดภัย รวมถึงนาศิร อัลเคาะลัยฟี และเชค ญัสซิม บิน มานซูร์ อาล ธานานี เพื่อหารือเกี่ยวกับการดำเนินการด้านความปลอดภัย
ข้อกังวลด้านความปลอดภัยส่งผลกระทบต่อการกำหนดแผนสำหรับพิธีเปิดที่จะจัดขึ้นเป็นกลางสาธารณะริมแม่น้ำแซน มีการคาดการณ์ผู้เข้าร่วมว่าจะลดลงครึ่งหนึ่งจากประมาณ 600,000 คนเป็น 300,000 คน แผนการสำหรับสถานที่ชมพีธีเปิดฟรีต้องมีคำเชิญเท่านั้น เมษายน 2024 หลังจากที่รัฐอิสลามออกมาอ้างความรับผิดชอบต่อเหตุโจมตีโครคุสซีตีฮอลล์ในเดือนมีนาคม และขู่หลายครั้งต่อยูฟ่าแชมเปียนส์ลีก รอบก่อนรองชนะเลิศ ประธานาธิบดีฝรั่งเศส แอมานุแอล มาครง ระบุว่าพิธีเปิดสามารถลดขนาดหรือย้ายสถานที่ใหม่ได้หากจำเป็น
อาสาสมัคร.
แพลตฟอร์มอาสาสมัครสำหรับมหกรรมกีฬาโอลิมปิกและพาราลิมปิกที่ปารีส 2024 เปิดให้บุคคลทั่วไปเข้าใช้งานในเดือนมีนาคม 2023 คาดว่าจะมีอาสาสมัคร 45,000 คนทั่วโลกเข้าร่วมมหกรรมนี้ หลังจากสิ้นสุดการลงทะเบียนในวันที่ 3 พฤษภาคม 2023 มีการส่งใบสมัครมากกว่า 300,000 ใบไปยังคณะกรรมการจัดการแข่งขัน ซึ่งมากกว่าผู้สมัครโอลิมปิกสองครั้งก่อนหน้า ผู้สมัครจะได้รับแจ้งผลการสมัครระหว่างเดือนกันยายน – ธันวาคม 2023 ผู้สมัครมากกว่า 800 รายถูกคัดออกเนื่องจากความกังวลด้านความปลอดภัย โดยในจำนวนนี้มี 15 รายที่ถูกขึ้นบัญชีฟีเช่อ แอส ("Fiche S")
การวิ่งคบเพลิง.
การวิ่งคบเพลิงโอลิมปิกเริ่มต้นด้วยการจุดเพลิงโอลิมปิกเมื่อวันที่ 16 เมษายนที่โอลิมเปีย ประเทศกรีซ 100 วันก่อนเริ่มการแข่งขัน นักพายเรือชาวกรีก สเตฟานอส เอ็นตูกอส เป็นผู้ถือคบเพลิงคนแรก และนักว่ายน้ำ ลอเร มาโนดู ทำหน้าที่เป็นผู้ถือคบเพลิงชาวฝรั่งเศสคนแรก คนหลังได้รับเลือกให้เป็นหนึ่งในสี่กัปตันของการวิ่งคบเพลิง ร่วมกับนักว่ายน้ำ ฟลอรองต์ มาเนาดู (น้องชายของเธอ) นักพาราไตรกีฬา โมนา ฟรานซิส และนักพารากรีฑา ดิมิทรี ปาวาเด คาดว่าการวิ่งคบเพลิงจะมีผู้ถือคบเพลิง 10,000 คน และเยี่ยมชมชุมชนมากกว่า 400 แห่งใน 65 ดินแดนของฝรั่งเศส รวมถึงอีก 6 ดินแดนโพ้นทะเลฝรั่งเศสด้วย เมื่อวันที่ 18 พฤษภาคม มีรายงานว่าส่วนหนึ่งของการวิ่งคบเพลิงในนิวแคลิโดเนียถูกยกเลิกเนื่องจากเหตุความไม่สงบ
พิธีการ.
พิธีเปิด.
พิธีเปิดมีกำหนดจะเริ่มในเวลา 19:30 น. (CEST,) ของวันที่ 26 กรกฎาคม 2024 พิธีดังกล่าวมีกำหนดการไม่แน่นอน เนื่องจากพิธีจัดขึ้นนอกสนามกีฬาเป็นครั้งแรก โดยมีแผนสำหรับขบวนพาเหรดของแต่ละประเทศ ที่จะจัดขึ้นเป็นขบวนทางเรือไปตามแม่น้ำแซนจากปงต์เดาสเตอร์ลิทซ์ถึงปงต์ดีเอนา และพิธีการอย่างเป็นทางการที่จะจัดขึ้นที่ปาแลเดอชาโยในสนามกีฬาขนาดเล็กชั่วคราว เส้นทางขบวนพาเหรด จะมีการนำเสนอทางวัฒนธรรมและทิวทัศน์สถานที่สำคัญของปารีส พิธีการของโอลิมปิกฤดูร้อนและพาราลิมปิก 2024 จะกำกับโดยโทมัส จอลลี
คณะกรรมการจัดการแข่งขันได้ส่งเสริมพิธีนี้ว่าเป็น "พิธีเปิดที่น่าตื่นเต้นและเข้าถึงได้มากที่สุดในประวัติศาสตร์โอลิมปิก" โดย โทนี เอสแตนเก็ต ประธานคณะกรรมการจัดการแข่งขันระบุว่าสามารถเข้าร่วมพิธีเปิดได้ฟรี โดยคาดว่าจะสามารถดึงดูดผู้ชมได้มากถึง 600,000 คน ซึ่งถือเป็นตัวอย่างเป้าหมายโดยรวมของปารีส 2024 ให้เป็น "โอลิมปิกของผู้คน" จะมีผู้ชมที่ซื้อตั๋ว 100,000 คนสำหรับจุดชมวิวทางฝั่งตอนล่างของแม่น้ำแซน และผู้ชมประมาณ 200,000 คนสำหรับจุดชมฟรีบนฝั่งตอนบน (นอกเหนือจากที่มองเห็นได้จากสถานที่สาธารณะและอาคารอื่น ๆ) ในเดือนมีนาคม 2024 เนื่องจากความกังวลด้านความปลอดภัย รัฐบาลฝรั่งเศสจึงออกคำสั่งให้เข้าถึงสถานที่ระดับสูงได้โดยการเชิญเท่านั้น และในเดือนเมษายน 2024 ประธานาธิบดี แอมานุแอล มาครง กล่าวว่าพิธีนี้สามารถลดขนาดลงหรือจัดขึ้นใน ตามธรรมเนียมที่สนามกีฬาสตาดเดอฟร็องส์หากจำเป็น
พิธีปิด.
พิธีปิดมีกำหนดจะจัดขึ้นที่สตาดเดอฟร็องส์ในวันที่ 11 สิงหาคม 2024 การแสดงนี้จะใช้ชื่อว่า "Records" และกำหนดให้มีนักแสดงมากกว่าร้อยคน รวมถึงนักกายกรรม นักเต้น และศิลปินละครสัตว์ ทั้งหมดจะจัดขึ้นบนเวทีขนาด 2,800 ตารางเมตร
ในเดือนตุลาคม 2023 โปรดักชั่นของเบน วินสตัน และ Fulwell 73 ได้รับการว่าจ้างให้ผลิตการแสดงพีธีการส่งต่อการแข่งขันส่งมอบสู่โอลิมปิกฤดูร้อน 2028 ความยาว 15 นาที
การแข่งขัน.
ชนิดกีฬา.
โปรแกรมของโอลิมปิกฤดูร้อน 2024 จะมีการแข่งขัน 329 เหรียญทองใน 32 ชนิดกีฬา รวมถึงกีฬาโอลิมปิกหลัก 28 ชนิดกีฬาที่มีการแข่งขันในโอลิมปิกฤดูร้อน 2016 และ 2020 และกีฬาทางเลือก 4 ชนิดกีฬาที่เสนอโดยคณะกรรมการจัดการแข่งขัน กีฬาเบรกกิ้งจะเปิดตัวในโอลิมปิกในฐานะกีฬาเพิ่มเติม ส่วนกีฬาสเกตบอร์ด ปีนหน้าผา และโต้คลื่นนำกลับมาจากโอลิมปิกฤดูร้อน 2020 ได้มีการยกเลิก 4 เหรียญทองจากกีฬายกน้ำหนัก กีฬาเรือแคนู ประเภทสปรินท์ 2 เหรียญทองถูกแทนที่ด้วยประเภทสลาลอม 2 เหรียญทอง ทำให้ยอดรวมอยู่ที่ 16 เหรียญทอง ในกีฬาปีนหน้าผาครั้งก่อนเป็นประเภทผสม ครั้งนี้แบ่งเป็น ประเภทความเร็ว ประเภทมือเปล่า และประเภทความยาก แบ่งการแข่งขันแยกตามเพศ
ในเดือนกุมภาพันธ์ พ.ศ. 2566 สมาคมกีฬามวยสากลสหรัฐ ได้ประกาศการตัดสินใจคว่ำบาตรการแข่งขันมวยสากลชิงแชมป์โลก 2023 (จัดโดยสมาคมมวยสากลนานาชาติ) ซึ่งนักกีฬาชาวรัสเซียและเบลารุสเข้าแข่งขันกันได้โดยไม่มีข้อจำกัด และยังกล่าวหาว่าสมาคมมวยสากลนานาชาติพยายามล้มล้างแนวทางคุณสมบัติที่คณะกรรมการโอลิมปิกสากลอนุมัติสำหรับโอลิมปิกฤดูร้อน 2024 ต่อมาได้มีสมาคมจากประเทศโปแลนด์ สวิตเซอร์แลนด์ เนเธอร์แลนด์ สหราชอาณาจักร ไอร์แลนด์ สาธารณรัฐเช็ก สวีเดน และแคนาดา ร่วมการคว่ำบาตรกับสหรัฐ
กีฬาใหม่และกีฬาทางเลือก.
ครั้งเมื่อปารีสเสนอตัวเป็นเจ้าภาพจัดการแข่งขันกีฬาโอลิมปิก สิงหาคม พ.ศ. 2560 คณะกรรมการจัดการแข่งขันประกาศจะเจรจากับคณะกรรมการโอลิมปิกสากล และองค์กรอีสปอร์ตอาชีพ เกี่ยวกับความเป็นไปได้ในการนำเสนอบรรจุลงในการแข่งขันโอลิมปิกฤดูร้อน 2024ในเดือนกรกฎาคม พ.ศ. 2561 "ไอโอซี" ยืนยันว่าจะไม่พิจารณาการแข่งขันอีสปอร์ตในโอลิมปิกฤดูร้อน 2024 การประชุมคณะกรรมการโอลิมปิกสากล ครั้งที่ 134 เมื่อมิถุนายน พ.ศ. 2562 "ไอโอซี" ได้อนุมัติเพิ่มเติมกีฬาเบรกกิ้ง (เบรกแดนซ์) เป็นกีฬาทางเลือกเสนอโดยคณะกรรมการจัดการแข่งขัน พร้อมด้วยเพิ่มเติมกีฬาสเกตบอร์ด ปีนหน้าผา และโต้คลื่น ซึ่งเป็น 3 ชนิดกีฬาที่เปิดตัวในโอลิมปิกฤดูร้อน 2020 ที่กำลังจะมีขึ้นในขณะนั้น
ปฏิทินการแข่งขัน.
กำหนดการต่อไปนี้ถูกต้องตามการอัปเดตล่าสุด ตารางที่แน่นอนสามารถเปลี่ยนแปลงได้จนกว่าการแข่งขันจะสิ้นสุด
"เวลาทั้งหมดเป็นเวลาออมแสงยุโรปกลาง "
<templatestyles src="แม่แบบ:sticky header/styles.css"/>
คณะกรรมการโอลิมปิกแห่งชาติที่เข้าร่วม.
ต่อไปนี้เป็นรายชื่อคณะกรรมการโอลิมปิกแห่งชาติที่มีนักกีฬาอย่างน้อยหนึ่งคนที่มีผ่านการคัดเลือกสำหรับการแข่งขันกีฬาโอลิมปิกฤดูร้อน 2024
จำนวนนักกีฬาตามคณะกรรมการโอลิมปิกแห่งชาติ
ข้อมูลเมื่อ ค.ศ. 2024 (2024)[ [update]]
การตลาด.
ตราสัญลักษณ์.
สัญลักษณ์สำหรับโอลิมปิกฤดูร้อนและพาราลิมปิกฤดูร้อน 2024 เปิดตัวเมื่อวันที่ 21 ตุลาคม 2019 ที่สนามแกรนด์เร็กซ์ ได้รับแรงบันดาลใจจากอาร์ตเดโค โดยเป็นตัวแทนของมารียาน ซึ่งเป็นบุคลาธิษฐานของชาติของประเทศฝรั่งเศส โดยมีเปลวไฟก่อตัวขึ้นในพื้นที่เชิงลบจากเส้นผมของนาง ตราสัญลักษณ์ยังมีลักษณะคล้ายเหรียญทอง โทนี เอสแตนเก็ต อธิบายว่าสัญลักษณ์นี้เป็นสัญลักษณ์ของ "พลังและความมหัศจรรย์ของการแข่งขัน" และการแข่งขัน "เพื่อผู้คน" การใช้รูปผู้หญิงยังเป็นการแสดงความเคารพต่อโอลิมปิกฤดูร้อน 1900 ที่ปารีส ซึ่งถือเป็นครั้งแรกที่อนุญาตให้ผู้หญิงเข้าร่วมได้ ตราสัญลักษณ์ได้รับการออกแบบโดยนักออกแบบชาวฝรั่งเศส ซิลแวง โบเยอร์ ร่วมกับองค์กรออกแบบของประเทศฝรั่งเศส รอยัลทีส์
สัญลักษณ์ของโอลิมปิกฤดูร้อนและพาราลิมปิกฤดูร้อน 2024 ถือเป็นสัญลักษณ์ใหม่ที่ใหญ่ที่สุดของปี 2019 โดยนิตยสารดีไซน์หลายฉบับ การสำรวจจากโอพีเนียนเวย์แสดงให้เห็นว่าชาวฝรั่งเศสร้อยละ 83 กล่าวว่าพวกเขาชอบสัญลักษณ์ใหม่ของปารีส 2024 การให้คะแนนความเห็นชอบอยู่ในระดับสูง โดยร้อยละ 82 ของผู้ตอบแบบสำรวจพบว่ามีความสวยงามและร้อยละ 78 พบว่ามีความคิดสร้างสรรค์ พบกับการเยาะเย้ยบนสื่อสังคมออนไลน์ ผู้ใช้รายหนึ่งแสดงความคิดเห็นว่าโลโก้ "น่าจะเหมาะกับเว็บไซต์หาคู่หรือร้านทำผมมากกว่า"
นับเป็นครั้งแรกที่พาราลิมปิกฤดูร้อน 2024 ใช้สัญลักษณ์เดียวกันกับการแข่งขันกีฬาโอลิมปิก โดยไม่มีความแตกต่างใด ๆ ซึ่งสะท้อนถึง "ความทะเยอทะยาน" ที่มีร่วมกันระหว่างทั้งสองรายการ
มาสคอต.
ในวันที่ 14 พฤศจิกายน 2022 ฟรีจิส ได้รับการเปิดเผยเป็นมาสคอตของโอลิมปิกฤดูร้อนและพาราลิมปิก 2024 เป็นหมวกฟรีจีอุสแบบมีชีวิตคู่หนึ่ง ซึ่งเป็นสัญลักษณ์แห่งอิสรภาพและเสรีภาพทางประวัติศาสตร์ของประเทศฝรั่งเศส โดยทั่วไปแล้วมารียานสวมหมวกแบบฟรีจีอุส ซึ่งรวมถึงภาพวาดของเออแฌน เดอลาครัว จากเรื่อง "เสรีภาพนำทางชาวประชา" ด้วยมาสคอตทั้งสองมีคติประจำใจว่า "คนเดียวเราไปได้เร็วกว่า แต่ไปด้วยกันได้ไกลกว่า"
โปสเตอร์.
โปสเตอร์โอลิมปิกสำหรับการแข่งขันเหล่านี้ถูกเปิดเผยเมื่อวันที่ 4 มีนาคม 2024 ออกแบบโดยอูโก กัตโตนี โปสเตอร์ใช้การออกแบบแบบบานพับภาพ (diptych) โดยครึ่งหนึ่งเป็นตัวแทนของการแข่งขันกีฬาโอลิมปิกและอีกครึ่งหนึ่งเป็นตัวแทนของพาราลิมปิก นับเป็นครั้งแรกที่โปสเตอร์โอลิมปิกและโปสเตอร์พาราลิมปิกได้รับการออกแบบร่วมกัน โดยแต่ละโปสเตอร์สามารถสื่อสารแยกกันเป็นครึ่ง ๆ หรือจะรวมกันเป็นโปสเตอร์เดียวก็ได้ โปสเตอร์ใช้เวลา 2,000 ชั่วโมงในระยะเวลาหกเดือนจึงจะเสร็จสมบูรณ์